open-index/open-wikipedia-markdown huggingface dataset:
ฮินด์ ซาซา

**ฮินด์ ซาซา** () เป็นนักกีฬาเทเบิลเทนนิสชาวซีเรียซึ่งเข้าแข่งขันในโอลิมปิกฤดูร้อน 2020 โดยผ่านการแข่งขันรอบคัดเลือกโซนเอเชียตะวันตกที่ประเทศจอร์แดน ซึ่งเธอเป็นนักกีฬาเทเบิลเทนนิสอายุน้อยที่สุดที่แข่งขันในโอลิมปิก (12 ปี) และเป็นนักกีฬาที่อายุน้อยที่สุดเป็นอันดับที่ห้าที่แข่งขันในโอลิมปิกสมัยใหม่ เธอเป็นนักกีฬาที่อายุน้อยที่สุดในการแข่งขันโอลิมปิกครั้งนี้ และอายุน้อยที่สุดตั้งแต่เบอาตริช ฮุชติว นักสเกตลีลาชาวโรมาเนียเข้าแข่งขันในโอลิมปิกฤดูหนาว 1968 ที่เกรอนอบล์ ประเทศฝรั่งเศส  

## ประวัติ
ซาซาเกิดเมื่อวันที่ 1 มกราคม ค.ศ. 2009 ที่เมืองฮะมาฮ์ ทางตอนกลางของประเทศซีเรีย และเริ่มหัดเล่นเทเบิลเทนนิสตั้งแต่อายุได้ 5 ขวบ เธอเข้าแข่งขันในรายการ "Hopes Week and Challenge" ของสหพันธ์เทเบิลเทนนิสนานาชาติ (ไอทีทีเอฟ) ใน ค.ศ. 2016 ที่ประเทศกาตาร์พร้อมกับพี่ชายของเธอ และความสามารถของเธอเป็นที่สนใจจากรายการนั้น เธอเป็นสมาชิกของสโมสรเทเบิลเทนนิสอัลมุฮาฟะเซาะฮ์ในกรุงดามัสกัสและเคยได้รับรางวัลชนะเลิศระดับประเทศทุกรายการ

เธอมุ่งมั่นที่จะแข่งขันเทเบิลเทนนิสให้ถึงระดับโลก และตั้งใจจะเป็นเภสัชกรหรือทนายความ

## โอลิมปิกฤดูร้อน 2020
ซาซาเป็นนักเทเบิลเทนนิสชาวซีเรียคนแรกที่ผ่านการคัดเลือกเข้าแข่งขันในโอลิมปิก แม้ว่าสื่อบางแห่งจะรายงานผิดว่าเธอเป็นชาวซีเรียคนแรกที่แข่งขันเทเบิลเทนนิสในโอลิมปิกก็ตาม (ฮิบาฮ์ อัลลิจญีเข้าแข่งขันในโอลิมปิกฤดูร้อน 2016 แต่เธอได้รับเชิญให้เข้าแข่งขัน ไม่ได้ผ่านการคัดเลือก) โดยในรอบชิงชนะเลิศของโซนเอเชียตะวันตกที่กรุงอัมมาน ประเทศจอร์แดน ซาซาวัย 11 ปีชนะมาเรียนา ซะฮาเกียน คู่แข่งขันวัย 42 ปีชาวเลบานอนและผ่านการคัดเลือกเข้าแข่งขันโอลิมปิกฤดูร้อน 2020 หลังชนะรอบคัดเลือก คณะกรรมการโอลิมปิกจีนได้เชิญให้เธอเข้าฝึกซ้อมในประเทศจีน 

ซาซาได้รับเกียรติให้เชิญธงชาติซีเรียเข้าสู่สนามในพิธีเปิดการแข่งขันโอลิมปิกฤดูร้อน 2020 คู่กับอะห์มัด ฮัมชุ นักกีฬาขี่ม้าชาย

ในการแข่งขันเทเบิลเทนนิสประเภทหญิงเดี่ยวรอบแรก เธอแพ้หลิว เจีย นักเทเบิลเทนนิสทีมชาติออสเตรียเชื้อสายจีนอายุ 39 ปีซึ่งเข้าแข่งขันโอลิมปิกฤดูร้อนทุกครั้งตั้งแต่โอลิมปิกฤดูร้อน 2000 ที่ซิดนีย์เป็นต้นมา ด้วยผล 4–0 เซต

## อ้างอิง

## แหล่งข้อมูลอื่น
*ประวัตินักกีฬาในโอลิมปิก 2020 

หมวดหมู่:นักเทเบิลเทนนิสชาวซีเรีย
หมวดหมู่:นักกีฬาโอลิมปิกทีมชาติซีเรีย
หมวดหมู่:บุคคลจากฮะมาฮ์
หมวดหมู่:ผู้เข้าแข่งขันโอลิมปิกฤดูร้อน 2020
มูลนิธิวิจัยมะเร็งเต้านม

**มูลนิธิวิจัยมะเร็งเต้านม** (; อักษรย่อ: BCRF) เป็นองค์การไม่แสวงหาผลกำไรอิสระ ซึ่งได้ระดมทุน 569.4 ล้านดอลลาร์เพื่อสนับสนุนการวิจัยทางคลินิกและการวิจัยต่อยอดเกี่ยวกับมะเร็งเต้านมในสหรัฐและต่างประเทศ ปัจจุบัน มูลนิธิวิจัยมะเร็งเต้านมให้ทุนสนับสนุนนักวิจัยกว่า 275 รายใน 15 ประเทศ

ผู้อำนวยการฝ่ายวิจัยของมูลนิธิวิจัยมะเร็งเต้านมคือ ดร. แลร์รี นอร์ตัน จากศูนย์มะเร็งอนุสรณ์สโลน เคตเทอริง ซึ่งมูลนิธิวิจัยมะเร็งเต้านมได้ให้ทุนสนับสนุนการวิจัยขั้นพื้นฐานเกี่ยวกับความเสี่ยงในการเกิดโรคที่แตกต่างกันค่อมะเร็งเต้านม, เซลล์ต้นกำเนิดมะเร็งเต้านม, ทราสทูซูแมบ (เฮอร์เซปติน), การรักษาด้วยการต่อต้านการสร้างเส้นเลือดใหม่ด้วยเบวาซิซูแมบ (อวาสติน), การสร้างภาพด้วยสนามแม่เหล็กไฟฟ้า, อะโรมาเทส อินฮิบิเตอร์, ทาม็อกซิเฟน และการทดลองทางคลินิกสำหรับการรักษาแบบใหม่กับเครือข่ายวิจัยมะเร็งเต้านมปริวรรต

มูลนิธิวิจัยมะเร็งเต้านมได้รับการก่อตั้งขึ้นใน ค.ศ. 1993 โดยอีฟลีน ลอเดอร์ รองประธานอาวุโสฝ่ายองค์การของดิ เอสเต ลอเดอร์ คัมพานีส์ ซึ่งความพยายามครั้งแรกของลอเดอร์ในการสร้างความตระหนักรู้เกี่ยวกับมะเร็งเต้านมคือการริเริ่มโดยตัวเธอเอง กับอเล็กซานดรา เพนนีย์ อดีตบรรณาธิการของนิตยสาร*[[เซลฟ์ (นิตยสาร)|เซลฟ์]]* เพื่อทำให้ริบบิ้นสีชมพูเป็นสัญลักษณ์ระดับสากลของการตระหนักรู้เกี่ยวกับมะเร็งเต้านม

## การจัดหาเงินทุนและการใช้จ่าย

[thumb|right|เครื่องบินของ[เดลตาแอร์ไลน์ #1821 รุ่น 767-400อีอาร์ ในเครื่องแบบสีชมพูของมูลนิธิวิจัยมะเร็งเต้านมใน ค.ศ. 2010 ส่วนใน ค.ศ. 2012 เครื่องแบบได้รับการดัดแปลงเล็กน้อยเพื่อเปลี่ยนชื่อเครื่องบินเพื่อเป็นเกียรติแก่อีฟลีน ลอเดอร์ ผู้ก่อตั้งมูลนิธิวิจัยมะเร็งเต้านม]]
เครื่องแบบของเครื่องบินเดลตา #1821 ได้รับการแก้ไขอีกครั้งในเดือนกันยายน ค.ศ. 2015 โดยคงไว้ซึ่งธีมมูลนิธิวิจัยมะเร็งเต้านม ครั้งนี้ริบบิ้นสีชมพูได้รับการวาดภาพบนลำตัวพร้อมคำบรรยายมูลนิธิวิจัยมะเร็งเต้านมบนเครื่องแบบมาตรฐาน ภาพนี้ถ่ายขึ้นในไม่กี่สัปดาห์หลังจากการวาดใหม่|thumb

ใน ค.ศ. 2014 มูลนิธิวิจัยมะเร็งเต้านมได้ควบคุมเงินมากกว่า 91 เซนต์ของทุก ๆ ดอลลาร์ที่ระดมได้เพื่อการวิจัยมะเร็งเต้านมและโครงการการสร้างความตระหนักรู้เกี่ยวกับมะเร็งเต้านม มูลนิธิวิจัยมะเร็งเต้านมได้รับการยอมรับเป็นพิเศษจากหลายองค์การที่ติดตาม รวมถึงให้ข้อมูลที่ครอบคลุมและเป็นกลางเกี่ยวกับการกุศล แชริทีวอตช์ซึ่งเดิมคือสถาบันการกุศลแห่งอเมริกายังคงให้คำตัดสินมูลนิธิวิจัยมะเร็งเต้านมในระดับ "เอบวก"

## อ้างอิง

## แหล่งข้อมูลอื่น
* 
* 
* 
* 

หมวดหมู่:องค์การมะเร็งเต้านม
หมวดหมู่:องค์การที่ก่อตั้งในปี พ.ศ. 2535
โคโกนะ ฮิรากิ

**โคโกนะ ฮิรากิ** (; ) เป็นนักกีฬาสเกตบอร์ดชาวญี่ปุ่น เธอได้รับเหรียญเงินในการแข่งขันสเกตบอร์ดประเภทพาร์กหญิงในโอลิมปิกฤดูร้อน 2020 และเป็นนักกีฬาโอลิมปิกฤดูร้อนทีมชาติญี่ปุ่นที่อายุน้อยที่สุด

## ผลงาน
ฮิรากิเข้าแข่งขันสเกตบอร์ดชิงแชมป์โลกประเภทพาร์กหญิงหลายครั้ง โดยใน ค.ศ. 2018 เธอได้อันดับที่ 7 และใน ค.ศ. 2019 เธอได้อันดับที่ 11 นอกจากนี้เธอยังแข่งขันในเอ็กซ์เกมส์ ซึ่งเธอได้รับเหรียญเงินจากการแข่งขันที่บอยซี รัฐไอดาโฮ ใน ค.ศ. 2019 ซึ่งในปีเดียวกันเธอได้รางวัลชนะเลิศในรายการแวนส์พาร์กซีรีส์ 2019 ที่กรุงปารีส ใน ค.ศ. 2021 เธอได้อันดับที่ 5 ในการแข่งขันรายการดิวทัวร์ 2021 ที่ดิมอยน์ รัฐไอโอวา และผ่านเข้าแข่งขันโอลิมปิกฤดูร้อน 2020

## อ้างอิง

หมวดหมู่:นักสเกตบอร์ดชาวญี่ปุ่น
หมวดหมู่:นักกีฬาโอลิมปิกทีมชาติญี่ปุ่น
หมวดหมู่:นักกีฬาเหรียญเงินโอลิมปิก
หมวดหมู่:นักกีฬาเอกซ์เกม
หมวดหมู่:ผู้เข้าแข่งขันโอลิมปิกฤดูร้อน 2020
หมวดหมู่:บุคคลจากจังหวัดฮกไกโด
นิวโปเกมอน สแนป

***นิวโปเกมอน สแนป*** (; ) เป็นวิดีโอเกมแนวยิงมุมมองบุคคลที่หนึ่งและถ่ายรูป พัฒนาโดยบันไดนัมโกะสตูดิโอส์ จำหน่ายโดยบริษัท โปเกมอน จำกัดและนินเท็นโด ตัวเกมเป็นภาคต่อของเกม *[[โปเกมอน สแนป]]* ที่วางจำหน่ายใน พ.ศ. 2542  ตัวเกมวางจำหน่ายทั่วโลกสำหรับนินเท็นโด สวิตช์ในวันที่ 30 เมษายน พ.ศ. 2564 ตัวเกมจะผู้เล่นท่องไปในภูมิภาค Lental โดยใช้เรือโฮเวอร์คราฟบนรางและวิจัยโปเกมอนด้วยการถ่ายภาพ โดยผู้เล่นจะรับบทบาทเป็นช่างภาพมือใหม่ เป็นครั้งแรกที่มีเลือกตัวละครผู้หญิง ซึ่งปกติเวอร์ชันดั้งเดิมของ *โปเกมอน สแนป* จะเล่นได้เฉพาะตัวละครผู้ชายเท่านั้น โดยในตัวเกมมีตัวละครอยู่ 2 คนคือ ศาสตราจารย์ Mirror กับผู้ช่วยศาสตราจารย์ Rita

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์อย่างเป็นทางการ 
* เว็บไซต์อย่างเป็นทางการ 

หมวดหมู่:เกมของบันไดนัมโค
หมวดหมู่:วิดีโอเกมที่ออกวางจำหน่ายในปี พ.ศ. 2564
หมวดหมู่:เกมผลิตโดยบันไดนัมโคเอนสตูดิโอ
หมวดหมู่:เกมสำหรับนินเท็นโดสวิตช์
หมวดหมู่:วิดีโอเกมที่พัฒนาขึ้นในประเทศญี่ปุ่น
ออฟฟิเชียลฮิเกดันดิซึม

**ออฟฟิเชียลฮิเกดันดิซึม** (; ) หรือเรียกอย่างย่อว่า**ฮิเกดัน** () เป็นวงดนตรีสัญชาติญี่ปุ่นที่รวมวงครั้งแรกใน ค.ศ. 2012 ที่จังหวัดชิมาเนะ โดยมีสมาชิกสี่คนได้แก่ซาโตชิ ฟูจิฮาระ (ร้องนำและเปียโน) ไดซูเกะ โอซาซะ (กีตาร์นำและร้องร่วม) มาโกโตะ นาราซากิ (เบส แซ็กโซโฟน และร้องร่วม) และมาซากิ มัตสึอูระ (กลองและร้องร่วม)

หลังจากเซ็นสัญญากับโพนีแคนยอนใน ค.ศ. 2018 พวกเขาเผยแพร่ซิงเกิลแรก "โนเดาต์" ซึ่งเป็นซิงเกิลนำในอีพี *สแตนด์บายยู อีพี* ก่อนจะเผยแพร่ซิงเกิลที่สอง "พรีเทนเดอร์" ในปีถัดมา ซึ่งขึ้นถึงอันดับสูงสุดใน''บิลบอร์ดเจแปน''ฮอต 100 ในเดือนตุลาคม ได้อันดับที่ 3 ในชาร์ตปลายปีของ*บิลบอร์ดเจแปน*ฮอต 100 ประจำ ค.ศ. 2019 ซึ่งในเดือนตุลาคม ค.ศ. 2019 นี้เองพวกเขาก็เผยแพร่สตูดิโออัลบั้ม *ทราเวลเลอร์* ซึ่งขึ้นถึงอันดับหนึ่งในชาร์ตออริคอน

ออฟฟิเชียลฮิเกดันดิซึมขึ้นแสดงในงานประชันเพลง''โคฮากุอูตะกัซเซ็ง''มาแล้วสองครั้งได้แก่ครั้งที่ 70 (ค.ศ. 2019) และครั้งที่ 71 (ค.ศ. 2020) โดยแสดงเพลง "พรีเทนเดอร์" และ "ไอเลิฟ..." ตามลำดับ

## ผลงานเพลง
### สตูดิโออัลบั้ม

### อัลบั้มบันทึกการแสดงสด

### อีพี

### ซิงเกิล

### เพลงอื่น ๆ ที่ติดอันดับและได้รับรางวัล

## ผลงานวิดีโอ
### วิดีโออัลบั้ม

## รางวัลที่ได้รับและเสนอชื่อ

## หมายเหตุ

## อ้างอิง

## แหล่งข้อมูลอื่น
* 

หมวดหมู่:วงกลุ่มสี่สัญชาติญี่ปุ่น
หมวดหมู่:กลุ่มดนตรีเจป็อป
หมวดหมู่:บุคคลจากจังหวัดชิมาเนะ
หมวดหมู่:กลุ่มดนตรีที่ก่อตั้งในปี พ.ศ. 2555
เตียวลุย

**เตียวลุย** มีชื่อในภาษาจีนกลางว่า **เจ้า เล่ย์** () ชื่อรอง **คั่นซุ่ย** () เป็นนายทหารของขุนศึกเล่าปี่ในช่วงปลายราชวงศ์ฮั่นตะวันออก

## ประวัติ
เตียวลุยมีตำแหน่งเป็นผู้บังคับการ (都督 *ตูตู*) ภายใตการบัญชาการของกวนอู ในปี ค.ศ. 220 เตียวลุยถูกจับโดยม้าต๋งขุนพลของซุนกวน หลังการรุกรานเกงจิ๋วของลิบอง ไม่มีการบันทึกถึงชะตากรรมของเตียวลุยภายหลังจากนั้น

## ในนิยาย''สามก๊ก''
ในนิยาย*[[สามก๊ก]]*ของล่อกวนตง ตอนที่ 73 (ตรงกับ*[[สามก๊ก ฉบับเจ้าพระยาพระคลัง (หน)]]* ตอนที่ 59) เมื่อกวนอูโจมตีอ้วนเสีย อองฮูแนะนำกวนอูให้มอบหมายเตียวลุยอยู่ป้องเกงจิ๋ว แต่กวนอูกลับตั้งให้เตียวลุยเป็นนายกองเสบียงแทน.

ภายหลังเมื่อกวนอูถูกทัพของซุนกวนล้อมที่เป๊กเสีย เตียวลุยเสนอแผนและติดตามกวนอูพยายามจะตีฝ่าวงล้อม กลับถูกทัพซุนกวนซุ่มโจมตีและเตียวลุยถูกสังหารในที่รบ
## ดูเพิ่ม
* รายชื่อบุคคลในยุคสามก๊ก

## อ้างอิง

* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).
* ล่อกวนตง (ศตวรรษที่ 14). *[[สามก๊ก]]* (*ซันกั๋วเหยี่ยนอี้*).

หมวดหมู่:บุคคลที่เกิดในคริสต์ศตวรรษที่ 2
หมวดหมู่:ข้าราชการของเล่าปี่
วันรัฐธรรมนูญ (ญี่ปุ่น)

**วันรัฐธรรมนูญ** () เป็นวันที่ระลึกถึงการที่รัฐธรรมนูญแห่งญี่ปุ่นในช่วงหลังสงครามโลกครั้งที่สองมีผลบังคับใช้ในวันที่ 3 พฤษภาคม ค.ศ. 1947 และเป็นหนึ่งในช่วงระยะเวลาของสัปดาห์ทอง

## ประวัติ
หลังการทิ้งระเบิดปรมาณูที่ฮิโรชิมะและนางาซากิ ทำให้ญี่ปุ่นยอมจำนนอย่างไม่มีเงื่อนไขต่อฝ่ายพันธมิตร รัฐธรรมนูญญี่ปุ่นได้รับการเขียนใหม่โดยคำนึงถึงหลัก 3 ประการ ได้แก่ อำนาจอธิปไตยของปวงชน การเคารพในสิทธิมนุษยชน และการเลิกทำสงคราม และให้ความสำคัญกับความรักสงบและสันตินิยมของคนในชาติ รัฐธรรมนูญฉบับใหม่นี้มีความแตกต่างจากรัฐธรรมนูญเมจิที่จักรพรรดิไม่ได้มีพระราชอำนาจในการบริหารงานราชการ นอกจากนี้ยังมีบทบัญญัติที่อธิบายถึงสิทธิขั้นพื้นฐานและหน้าที่ของประชาชนอีกด้วย จากเหตุการณ์ดังกล่าวถูกทำให้เป็นวันหยุดราชการตามพระราชบัญญัติวันหยุดราชการ ค.ศ. 1948

## อ้างอิง

หมวดหมู่:วันหยุดในญี่ปุ่น
หมวดหมู่:วันรัฐธรรมนูญ
หมวดหมู่:วันสำคัญในเดือนพฤษภาคม
โปเกมอนเรนเจอร์ วาโทนาจ

**โปเกมอนเรนเจอร์ วาโทนาจ** ( หรือในชื่อภาษาต่างประเทศ **โปเกมอนเรนเจอร์: แชโดวส์ออฟอัลเมีย** () เป็นวิดีโอเกมแนวแอ็กชันเล่นตามบทบาทที่พัฒนาโดยบริษัทครีเชอส์ จำหน่ายโดยบริษัท โปเกมอน จำกัดและนินเท็นโด ออกจำหน่ายสำหรับนินเท็นโด ดีเอส ในประเทศญี่ปุ่นในวันที่ 20 มีนาคม พ.ศ. 2551 ในอเมริกาเหนือในวันที่ 10 พฤศจิกายน พ.ศ. 2551 ในออสตราเลเซียในวันที่ 13 พฤศจิกายน พ.ศ. 2551 และในยุโรปในวันที่ 21 พฤศจิกายน พ.ศ. 2551 โดยผู้เล่นจะรับบทบาทเป็นโปเกมอน เรนเจอร์ ในภูมิภาค Almia โดยมีหน้าที่ปกป้องโปเกมอนป่าและทำภารกิจจากการแก๊งชั่วร้ายมีชื่อว่า Dim Sun

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์อย่างเป็นทางการ  

หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:เกมผลิตโดยครีเชอส์
หมวดหมู่:เกมสำหรับนินเท็นโดดีเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
โยรุนิคาเกรุ

**โยรุนิคาเกรุ** () เป็นซิงเกิลแรกของโยอาโซบิ วงกลุ่มสองสัญชาติญี่ปุ่นซึ่งเผยแพร่ครั้งแรกเมื่อวันที่ 15 ธันวาคม ค.ศ. 2019 ซึ่งดัดแปลงจากเรื่องสั้น *แทนาทอสโนะยูวากุ* () โดยมาโยะ โฮชิโนะ () ตีพิมพ์ออนไลน์ทางเว็บไซต์ Monogatary ฉบับภาษาอังกฤษ "อินทูเดอะไนต์" เผยแพร่ในอีกสองปีถัดมา

## เสียงตอบรับ
มิวสิกวิดีโอ "โยรุนิคาเกรุ" เผยแพร่ออกทางช่องยูทูบของอายาเซะเมื่อวันที่ 16 พฤศจิกายน ค.ศ. 2019 และมีผู้เข้าชมถึง 10 ล้านคนในเวลาเพียง 5 เดือน และขึ้นอันดับสูงสุดในชาร์ตของทั้งสปอทิฟายและไลน์มิวสิก ก่อนที่จะถึงอันดับสูงสุดใน''บิลบอร์ดเจแปน''ฮอต 100 ในวันที่ 1 มิถุนายน ค.ศ. 2020 ขึ้นอันดับสูงสุด 3 สัปดาห์ติดต่อกัน และรวมทั้งหมด 6 สัปดาห์ โยรุนิคาเกรุขึ้นอันดับสูงสุดในชาร์ตปลายปีฮอต 100 ประจำ ค.ศ. 2020 และเป็นซิงเกิลแรกที่ขึ้นถึงอันดับสูงสุดของชาร์ตปลายปีทั้งที่ยังไม่ออกวางจำหน่ายแบบแผ่นซีดี นอกจากนี้ โยรุนิคาเกรุยังได้รับรางวัลระดับเพชรจากการสตรีมโดยสมาคมผู้ประกอบกิจการเพลงแห่งประเทศญี่ปุ่น (อาร์ไอเอเจ) เมื่อวันที่ 25 ตุลาคม ค.ศ. 2021 ซึ่งเป็นเพลงแรกที่ได้รับรางวัลระดับเพชรจากการสตรีมในประวัติศาสตร์ของอาร์ไอเอเจด้วย

โยอาโซบิขึ้นแสดงเพลงนี้ในงานประชันเพลงโคฮากุอูตะกัซเซ็งโดยสถานีโทรทัศน์เอ็นเอชเคครั้งที่ 71 ประจำ ค.ศ. 2020 ซึ่งถือเป็นการแสดงสดครั้งแรกและการเข้าร่วมรายการโคฮากุอูตะกัซเซ็งครั้งแรกของพวกเขาด้วย

## ชาร์ต

### ชาร์ตรายสัปดาห์

### ชาร์ตปลายปี

## รางวัลที่ได้รับ

## การรับรอง

## ฉบับภาษาอังกฤษ

**อินทูเดอะไนต์** () เป็นฉบับแปลภาษาอังกฤษของ "โยรุนิคาเกรุ" เผยแพร่เมื่อวันที่ 2 กรกฎาคม ค.ศ. 2021 พร้อมกับมิวสิกวิดีโอทางช่องยูทูบของอายาเซะในวันเดียวกับซิงเกิลลำดับที่สิบ "ซังเง็นโชกุ" และ "อังกอร์" โดย "อินทูเดอะไนต์" ยังเป็นเพลงภาษาอังกฤษเพลงแรกของวงด้วย ต่อมาเพลงนี้ได้ถูกรวมในอีพี *[[อี-ไซด์]]* ซึ่งเป็นอีพีภาษาอังกฤษอัลบั้มแรกของวง เผยแพร่ในวันที่ 12 พฤศจิกายน ปีเดียวกัน

### ชาร์ต

## อ้างอิง

## แหล่งข้อมูลอื่น
* ''Thanatos no Yūwaku'' บนเว็บไซต์ Monogatary 
* ''An Invitation from Thanatos'' บนเว็บไซต์ทางการของวง 

หมวดหมู่:ซิงเกิลในปี พ.ศ. 2562
หมวดหมู่:เพลงญี่ปุ่น
หมวดหมู่:เพลงภาษาญี่ปุ่น
อำเภอของประเทศจีน

**อำเภอ** (; *เซี่ยน*) หรือถ้าแปลจากภาษาอังกฤษคือ **เทศมณฑล** () เป็นคำเรียกรวม ๆ ของ **เขตการปกครองระดับอำเภอ** ซึ่งเป็นลำดับชั้นการปกครองระดับที่สามที่พบได้ในมณฑลและเขตปกครองตนเอง และระดับที่สองที่พบได้ในนครปกครองโดยตรงและในมณฑลไหหลำ เขตการปกครองระดับอำเภอมีอยู่ 6 ประเภท ได้แก่ อำเภอ อำเภอปกครองตนเอง นครระดับอำเภอ กองธง กองธงปกครองตนเอง และเขต อำเภอในจีนแผ่นดินใหญ่มีจำนวน 1,355 อำเภอ จากเขตการปกครองระดับอำเภอทั้งหมด 2,851 เขตการปกครอง

ในภาษาอังกฤษบางครั้งก็แปลคำว่า *เซี่ยน* เป็นคำว่า "district" หรือ "prefecture" เมื่ออยู่ในบริบทของประวัติศาสตร์จีน

## ประวัติศาสตร์
*เซี่ยน* มีมาตั้งแต่ยุครณรัฐและถูกจัดตั้งขึ้นทั่วประเทศในสมัยราชวงศ์ฉิน จำนวนอำเภอในเขตจีนแท้ (China proper) ค่อย ๆ เพิ่มขึ้นจากราชวงศ์สู่ราชวงศ์ ครั้งที่จิ๋นซีฮ่องเต้ได้จัดระเบียบอำเภอใหม่หลังจากการรวมประเทศ ครั้งนั้นมีอำเภอประมาณ 1,000 แห่ง เมื่อถึงสมัยราชวงศ์ฮั่นตะวันออก จำนวนอำเภอได้เพิ่มขึ้นจนเกินกว่า 1,000 แห่ง ในสมัยราชวงศ์สุยมีประมาณ 1,400 อำเภอ ในสมัยนี้มีการยกเลิก เขตบัญชาการ หรือภาษาจีนเรียกว่า *จวิ้น* (郡 jùn) ซึ่งเป็นเขตการปกครองชนิดหนึ่งที่อยู่เหนืออำเภอ โดยถ่ายโอนการปกครองในบางจวิ้นไปสู่อำเภอ จำนวนอำเภอในปัจจุบันใกล้เคียงกับในช่วงปลายของราชวงศ์ชิงมาก การเปลี่ยนแปลงที่ตั้งและชื่ออำเภอต่าง ๆ ในประวัติศาสตร์จีนเป็นสาขาที่สำคัญในการศึกษาภูมิศาสตร์เชิงประวัติของจีน โดยเฉพาะอย่างยิ่งในช่วงทศวรรษ 1960 ถึง 1980

จีนในยุคจักรวรรดิ อำเภอเป็นหน่วยการบริหารที่สำคัญเพราะเป็นโครงสร้างระบบราชการของจักรวรรดิที่อยู่ในระดับล่างสุด กล่าวอีกนัยหนึ่งก็คือ อำเภอเป็นการปกครองระดับล่างที่สุดที่ระบบราชการลงไปถึง การปกครองที่อยู่ต่ำกว่าระดับอำเภอมักจะดำเนินการผ่านวิธีการที่ไม่เป็นทางการซึ่งจะแตกต่างกันไปในแต่ละราชวงศ์ ผู้ปกครองของอำเภอคือ *เซี่ยนลิ่ง* (县令, 縣令) หรือ *เซี่ยนจ่าง* (县长, 縣長) ภาษาอังกฤษใช้คำว่า "magistrate" ซึ่งดูแลทั้งการปฏิบัติงานประจำวันของอำเภอตลอดจนตัดสินคดีแพ่งและคดีอาญา

## อำเภอปกครองตนเอง

อำเภอปกครองตนเอง (; *จื้อจื้อเซี่ยน*) เป็นอำเภอรูปแบบพิเศษในจีนแผ่นดินใหญ่ที่มีไว้สำหรับชนกลุ่มน้อยที่ไม่ใช่ชาวฮั่น อำเภอปกครองตนเองพบได้ทั่วประเทศจีน และในทางกฎหมาย อำเภอปกครองตนเองจะมีอำนาจนิติบัญญัติมากกว่าอำเภอทั่วไป

ปัจจุบันมีอำเภอปกครองตนเอง 117 แห่งในจีนแผ่นดินใหญ่

## การปกครอง
เนื่องจากพรรคคอมมิวนิสต์จีนเป็นศูนย์กลางในการกำกับดูแลนโยบายของรัฐบาลในจีนแผ่นดินใหญ่ เขตการปกครองทุกระดับจึงมีคณะกรรมการพรรคคอมมิวนิสต์ประจำท้องถิ่น โดยในระดับอำเภอจะเรียกว่า เลขาธิการ () ซึ่งเป็นตำแหน่งที่สูงที่สุดในอำเภอในทางพฤตินัย นโยบายต่าง ๆ จะดำเนินการผ่านรัฐบาลประชาชนของอำเภอ และเรียกนายอำเภอว่า *เซี่ยนจ่าง* () นายอำเภอมักเป็นหนึ่งในรองเลขาธิการในคณะกรรมการพรรคคอมมิวนิสต์จีนด้วย

## อ้างอิง

*
ชื่อรอง

**ชื่อรอง** หรือ **ชื่อทางการ** หรือ **จื้อ** (; ) เป็นชื่อที่มอบให้บุคคลหนึ่งเมื่อถึงวัยผู้ใหญ่นอกเหนือจากชื่อตัวที่ได้รับมาแต่กำเนิด ธรรมเนียมการมอบชื่อรองเป็นวัฒนธรรมดั้งเดิมที่ปรากฏในเขตวัฒนธรรมเอเชียตะวันออก ได้แก่ จีน, ญี่ปุ่น, เกาหลี และเวียดนาม

ชื่อรองจะนำมาใช้แทนชื่อตัวของผู้ชายเมื่อบุคคลผู้นั้นเข้าสู่วัยผู้ใหญ่ ผู้ตั้งชื่อรองให้อาจจะเป็นบิดามารดาหรืออาจารย์สอนหนังสือที่ตั้งชื่อรองให้ตอนที่บุคคลนั้น ๆ เข้าเรียนในสำนักศึกษาเป็นวันแรก 

ระวังสับสนชื่อรองกับชื่อศิลปิน (*hào*, , Korean: ) อีกชื่อหนึ่งที่มีการกล่าวถึงบ่อยในบริบทวัฒนธรรมเอเชีย ชื่อศิลปินมักมีความเกี่ยวข้องงานศิลปะและมีความใกล้เคียงกับนามปากกาหรือนามแฝงมากกว่า เมื่อเทียบกับชื่อรอง

## ตัวอย่าง

## อ้างอิง

หมวดหมู่:วัฒนธรรมจีน
หมวดหมู่:ภาษาจีน
หมวดหมู่:วัฒนธรรมญี่ปุ่น
หมวดหมู่:วัฒนธรรมเกาหลี
หมวดหมู่:วัฒนธรรมเวียดนาม
โปเกมอน + โนบุนางะ โนะ ยาโบ

**โปเกมอน + โนบุนางะ โนะ ยาโบ** () หรือ **โปเกมอน คอนเควสต์** () ในชื่อภาษาต่างประเทศ เป็นวิดีโอเกมแนวแท็กติกสวมบทบาทที่พัฒนาเกมโดยบริษัท โปเกมอน จำกัดและโคเอเท็คโม เป็นเกมที่ถูกผลิตสำหรับนินเท็นโด ดีเอส วางจำหน่ายในประเทศญี่ปุ่นเมื่อวันที่ 17 มีนาคม พ.ศ. 2555 ผู้วางจำหน่ายโดยบริษัท โปเกมอน จำกัดในประเทศญี่ปุ่น และได้วางจำหน่ายนอกประเทศทั้งในอเมริกาเหนือและยุโรป จัดจำหหน่ายโดยนินเท็นโด เรียงตามลำดับตั้งแต่ในทวีปอเมริกาเหนือเมื่อวันที่ 18 มิถุนายน พ.ศ. 2555 ในออสตราเลเซียเมื่อวันที่ 21 มิถุนายน พ.ศ. 2555 และ ในยุโรปเมื่อวันที่ 27 กรกฎาคม พ.ศ. 2555

## ประวัติ
เป็นเกมที่ถูกสร้างด้วยการครอสโอเวอร์ระหว่างเกมชุดโปเกมอน และเกมชุดโนบุนากะอัมบิตชัน โดยเปลี่ยนจากอาวุธให้เป็นการต่อสู้ด้วยโปเกมอน และตัวละครผู้เล่นของเกมเรียกว่าบุโช โดยมีวัตถุประสงค์เพื่อรื้อฟื้นตำนานด้วยการครอบครองปราสาท 17 แห่งจากภูมิภาครันเซ

## ข้อมูลอื่น
;ภูมิภาครันเซ (ランセ地方)
;บุโช (ブショー)
;โปเกมอน (ポケモン)
;อิคุสะ (イクサ)
;บุโชชินคะ (ブショー進化)
;โปนิกิริ (ぽにぎり)

## ตัวละคร
;ตัวเอก (ชายและหญิง) (主人公（男・女）)
;โออิจิ (オイチ)
### บุโชลีดเดอร์
;โนบุนางะ (ノブナガ)
;ฮิเดโยชิ (ヒデヨシ)
;โอโตนาริ (モトナリ)
;โอโตจิกะ (モトチカ)
;กินจิโยะ (ギンチヨ)
;โยชิโมโตะ (ヨシモト)
;โยชิฮิโระ (ヨシヒロ)
;เค็นชิน (ケンシン)
;ชินเก็น (シンゲン)
;อุจิยาสึ (ウジヤス)
;เนเนะ (ネネ)
;โคตาโร (コタロウ)
;มาซามุเนะ (マサムネ)
;อิเอยาสึ (イエヤス)
;โนอุฮิเมะ (ノウヒメ)
;มิทสึฮิเดะ (ミツヒデ)
### บุโชคนอื่น
;มิทสึนาริ (ミツナリ)
;คิโยมาสะ (キヨマサ)
;มาซาโนริ (マサノリ)
;เคอิจิ (ケイジ)
;มุเนะชิเกะ (ムネシゲ)
;ยูคิมุระ (ユキムラ)
;คุโนะอิจิ (クノイチ)
;คาเนะสึกุ (カネツグ)
;อายะโกเซ็น (アヤゴゼン)
;ไคฮิเมะ (カイヒメ)
;ฮันโซ (ハンゾウ)
;มาโกอิจิ (マゴイチ)
;ฮันเบย์ (ハンベエ)
;คันเบย์ (カンベエ)
;ทาดาคาชิ (タダカツ)
;อินาฮิเมะ (イナヒメ)
;การาชิยะ (ガラシャ)
;โอคุนิ (オクニ)
;รัมมารุ (ランマル)

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์อย่างเป็นทางการ 

หมวดหมู่:วิดีโอเกมที่ออกวางจำหน่ายในปี พ.ศ. 2555
หมวดหมู่:เกมที่พัฒนาโดยโคเอเท็คโม
หมวดหมู่:เกมสำหรับนินเท็นโดดีเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:การพรรณนาทางวัฒนธรรมของโอดะ โนบูนางะ
ไทระ โนะ ทาดาโมริ

**ไทระ โนะ ทาดาโมริ** (; ค.ศ. 1096 – กุมภาพันธ์ ค.ศ. 1159) เป็นผู้นำตระกูลไทระ เป็นบุตรชายของไทระ โนะ มาซาโมริ และเป็นบิดาของไทระ โนะ คิโยโมริ ทาดาโมริยังมีตำแหน่งเป็นผู้ครองแคว้นแห่งแคว้นฮาริมะ, แคว้นอิเซะ, แคว้นบิเซ็ง และแคว้นทาจิมะ

ทาดาโมริรวมอำนาจของตระกูลไทระไว้ที่ราชสำนัก กล่าวกันว่าทาดาโมริเป็นซามูไรคนแรกที่รับใช้จักรพรรดิโดยตรงที่ราชสำนัก

ทาดาโมริเข้าร่วมการรบในฐานะข้าราชสำนักในหลายศึก เริ่มตั้งแต่ ค.ศ. 1129 ในการปราบปรามโจรสลัดบนชายฝั่งซันโยโดและนังไคโด และยังออกศึกเพื่อตระกูลไทระในการรบกับพระนักรบแห่งเมืองนาระและเขาฮิเอ

ทาดาโมริยังเป็นผู้ริเริ่มให้สร้างวัดเร็งโงโออิง วัดสำคัญและมีชื่อเสียงในเกียวโต ซึ่งมีซันจูซังเก็ง-โด อาคารไม้ที่ยาวที่สุดในโลก ทาดาโมริได้รับตำแหน่งเป็นผู้ครองแคว้นทาจิมะเพื่อเป็นบำเหน็จจากโครงการสร้างครั้งนี้ ทาดาโมริเสียชีวิตในปี ค.ศ. 1159 หลังจากกบฏปีโฮเง็งเมื่อปี ค.ศ. 1156 ไปไม่นาน

## ครอลครัว
* บิดา: ไทระ โนะ มาซาโนริ
* ภรรยา: กิอง โนะ เนียวโงะ (?-ค.ศ.1147)
* บุตรชาย:
** ไทระ โนะ คิโยโมริ
** ไทระ โนะ สึเนโมริ
** ไทระ โนะ โนริโมริ
** ไทระ โนะ ทาดาโนริ

## อ้างอิง

*Frederic, Louis (2002). *Japan Encyclopedia*. Cambridge, Massachusetts: Harvard University Press.
*Papinot, Edmond (1910). *Historical and geographical dictionary of Japan*. Tokyo: Librarie Sansaisha.

หมวดหมู่:บุคคลที่เกิดในปี พ.ศ. 1639
หมวดหมู่:บุคคลที่เสียชีวิตในปี พ.ศ. 1696
หมวดหมู่:ตระกูลไทระ
หมวดหมู่:บุคคลในยุคเฮอัง
ตำบลอีแซดฆวอสเทแฆร์บี

**อีแซดฆวอสเทแฆร์บี** () เป็นตำบลในอำเภออีแซดฆวอสต์ เทศมณฑลแซร์รีนแดชต์ จังหวัดฟอร์ส ประเทศอิหร่าน แบ่งออกเป็น 4 หมู่บ้าน จากสำมะโน พ.ศ. 2549 ตำบลนี้มีประชากร 2,946 คนใน 682 ครัวเรือน

## อ้างอิง
เซย์ฟอบอด (เทศมณฑลเซลเซเล)

**เซย์ฟอบอด** () เป็นหมู่บ้านในตำบลฟีรูซอบอด อำเภอฟีรูซอบอด เทศมณฑลเซลเซเล จังหวัดโลเรสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 83 คนใน 19 ครัวเรือน

## อ้างอิง
วันแห่งทะเล

**วันแห่งทะเล** () หรือวันทะเล ตรงกับวันจันทร์ที่ 3 ของเดือนกรกฎาคมของทุกปีในประเทศญี่ปุ่น เพื่อเป็นการขอบคุณท้องทะเลที่มีความสำคัญต่อประเทศญี่ปุ่นเป็นอย่างมากในการค้าขายกับต่างประเทศ

## ประวัติ
ในช่วงยุคเมจิ ณ ขณะนั้น ยังไม่มีเรือที่ทำหน้าที่เปรียบเสมือนประภาคารที่คอยสอดส่องดูแลบนพื้นผิวน้ำ จึงมีการสร้างเรือเมจิ มารุขึ้นในปี 1874 โดยทำหน้าที่เป็นการค้นหาและการขนส่งทรัพยากรที่จำเป็นในการสร้างประภาคาร ต่อมาในปี 1897 ได้ถูกขายให้กับโรงเรียนการเดินเรือโตเกียว เพื่อการฝึกสอนกะลาสีก่อนที่จะถูกสหรัฐอเมริกายึดไปในช่วงสงครามโลกครั้งที่สอง นอกจากนี้เรือเมจิ มารุ ยังทำหน้าที่เป็นเรือหลวงของจักรพรรดิในการเสด็จฯ จากจังหวัดอาโอโมริมุ่งหน้าสู่ภูมิภาคโทโฮกุและกลับเข้าเทียบท่าเรือที่เมืองโยโกฮามะ จังหวัดคานางาวะ ในวันที่ 20 กรกฎาคม 1876 จากเหตุการณ์ดังกล่าว รัฐมนตรีว่าการกระทรวงกิจการภายในประเทศและการสื่อสารในขณะนั้น โชโซะ มูราตะ ได้กำหนดให้ไว้ที่เรือเมริ มารุเข้าเทียบเท่าเรือเป็น "วันระลึกท้องทะเล ()" ในปี 1941 แต่ต่อมาได้มีการเปลี่ยนชื่อเป็น "วันแห่งทะเล" ตามพระราชบัญญัติวันหยุดราชการ ค.ศ. 1948 จวบจนถึงปัจจุบัน

## การเฉลิมฉลอง
ผู้คนส่วนใหญ่มักจะไปทะเลหรือชายหาด นอกจากนี้ยังมีการจัดเทศกาลโคมไฟตามชายหาดเพื่อเป็นการเฉลิมฉลองและรำลึกถึงความสำคัญของท้องทะเล

## อ้างอิง

หมวดหมู่:วันหยุดในญี่ปุ่น
หมวดหมู่:วันสำคัญในเดือนกรกฎาคม
แบตเทิล & เก็ต! โปเกมอนไทปิง DS

***เลิร์นวิทโปเกมอน: ไทปิงแอดเวนเจอร์*** (; ) เป็นวิดีโอเกมแนวการเรียนการสอนที่พัฒนาโดยบริษัทจีเนียสโซโนริตี จำหน่ายโดยบริษัท โปเกมอน จำกัดและนินเท็นโด ออกจำหน่ายสำหรับนินเท็นโด ดีเอส ในประเทศญี่ปุ่นในวันที่ 21 เมษายน พ.ศ. 2554 ในยุโรปในวันที่ 21 กันยายน พ.ศ. 2555 และในออสตราเลเซียในวันที่ 10 มกราคม พ.ศ. 2556 ตัวเกมมาพร้อมกับคีย์บอร์ดซึ่งเป็นอุปกรณ์เสริมที่พิมพ์คำสั่งเชื่อมต่อบลูทูธ ส่วนวิธีเล่นพิมพ์ตามตัวหนังสือปรากฏตัวชื่อโปเกมอน ตัวเกมเป็นเกม *โปเกมอน* เวอร์ชันภาษาอังกฤษเกมเดียวที่ไม่ได้มีการวางจำหน่ายในอเมริกาเหนือ

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์อย่างเป็นทางการ 

หมวดหมู่:วิดีโอเกมที่ออกวางจำหน่ายในปี พ.ศ. 2554
หมวดหมู่:เกมผลิตโดยจีเนียสโซโนริตี
หมวดหมู่:เกมสำหรับนินเท็นโดดีเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมพิมพ์ดีด
บอมเบอร์ (ไวรัสคอมพิวเตอร์)

**บอมเบอร์** ()  เป็นไวรัสคอมพิวเตอร์แบบรหัสโพลีมอร์ฟิคที่ฝังตัวอยู่ในหน่วยความจำของระบบปฏิบัติการดอส เป็นไวรัสที่กระจายแบบรวดเร็ว ในปี 2002 และเป็นการการติดเชื้อแบบไม่ให้ผู้ใช้งานรู้ ไวรัสประเภทนี้ตรงกันข้ามกับไวรัสคอมพิวเตอร์ปกติที่จะแทรกคำสั่งเข้ากับระบบปฏิบัติการและเปลี่ยนการทำงานของคอมพิวเตอร์  ซึ่งไวรัสบอมเบอร์จะแทรกโค้ดบางส่วนลงในตำแหน่งสุ่มภายในระบบ เมื่อเครื่องติดเชื้อแล้วไฟล์จะถูกควบคุมและถูกถ่ายโอน 

วิธีการติดไวรัสทำให้การตรวจหาไวรัสทำได้ยากด้วยโปรแกรมป้องกันไวรัสธรรมดา การที่จะนำไวรัสออกนั้นจะต้องสแกนไฟล์ทั้งหมดเพื่อตรวจหาไวรัส
ขนาดไฟล์ของไวรัสบอมเบอร์อยู่ที่ประมาณ 4096 ไบต์ มีข้อความดังต่อไปนี้:

                                          COMMANDER BOMBER WAS HERE
                                                       [DAME] [DAME]
## อ้างอิง

หมวดหมู่:ไวรัสคอมพิวเตอร์
สพริมละ

**สพริมละ** [สะ-พะ-ริ-มะ-ละ] (, ) เป็นหมู่มนเทียรในเขตรักษาพันธุ์เสือเปริยาร์ อำเภอปฐนามฐิตตา รัฐเกรละ ประเทศอินเดีย มีผู้เดินทางเข้ามาสักการะราว 40 ถึง 50 ล้านคนต่อปี มนเทียรสร้างขึ้นบูชาพรหมาจารย์อัยยัปปัม บุตรของพระศิวะกับพระโมหินี ปางอวตารเป็นสตรีของพระวิษณุ

ภายหลังความนิยมของการฟ้องร้องเพื่อผลประโยชน์สาธารณะได้รับความนิยมมากในอินเดียในช่วงปี 1991 ได้มีการฟ้องร้องให้สพริมละเปิดให้สตรีเดินทางเข้าไปสักการะภายในมนเทียรได้ การอุทธรณ์ไปถึงศาลสูงเกรละซึ่งตัดสินไม่อนุญาตให้สตรีเข้าสักการะภายในสพริมละ โดยกำหนดสตรีในข่วงวัย 10–50 ปีห้ามเข้า อ้างคติที่สืบทอดกันมาแต่โบราณ และสั่งให้คณะกรรมการเทวสโวมให้ปฏิบัติตามธรมเนียมที่มีมาต่อไป อย่างไรก็ตาม ในเดือนกันยายน 2018 ศาลสูงสุดอินเดียลงคะแนนตัดสินที่ 4-1 (4 คนเป็นผู้ชาย และ 1 คนเป็นผู้หญิง) ยกเลิกคำตัดสินห้ามสตรีเข้าสพริมละ ผู้พิพากษาสตรี อินทุ มัลโหตระ ซึ่งเป็นเสียงเดียวในการตัดสินไม่เห็นด้วยกับคณะผู้พิพากษาชายระบุว่า "สิ่งใดที่เป็นธรรมเนียมปฏิบัติสำคัญทางศาสนา ก็ควรเป็นเรื่องของชุมชนศาสนิกชนได้ตัดสิน" และไม่ควรจะเป็นเรื่องที้ให้ศาลมาตัดสินแต่แรก หัวหน้าคณะผู้พิพากษา ทีปัก มิสระ ระบุเสริมว่าการเลือกปฏิบัติต่อสตรีไม่เป็น "สาระสำคัญ" ของศาสนาฮินดู แต่กลับเป็นรูปหนึ่งของ "ปิตาธิปไตยในรูปศาสนา" ผู้พิพากษา ธนญชัย วาย. จันทรจุท ระบุว่าคำสั่งห้ามสตรีเข้านี้ "สร้างตราบาป" และ "ผลิตซ้ำค่านิยม" ที่ไม่ดีของสตรี หลังคำตัดสินประกาศออกไป ในรัฐเกรละได้มีการรวมตัวกันประท้วงใหญ่ต่อต้านคำตัดสินของศาลสูงสุด โดยมีผู้หญิงเข้าร่วมจำนวนมากในการประท้วง มีผู้ประท้วงยื่นคำร้องอุทธรณ์จำนวน 65 ฉบับ กระแสกดดันอย่างหนักทำให้ศาลสูงสุดต้องยอมรับอุทธรณ์

สพริมละเปิดให้เข้าสักการะภายในเฉพาะวันสำคัญทางศาสนา คือ มณฑลบูชา มกรวิลักกุ (มกรสังกรานติ), มหาติรุมัลสังกรานติ และห้าวันแรกของทุก ๆ เดือนในปฏิทินมลยาฬัม ในกระบวนการจาริกแสวงบุญที่สพริมละมีส่วนที่แปลกแตกต่างอยู่ที่มีส่วนของการประกอบพิธีบูชาในมัสยิด เพื่อสักการะวะวร หยึ่งในศิษยานุศิษย์ชาวมุสลิมของอัยยัปปัน

## อ้างอิง

## แหล่งข้อมูลอื่น

* Official Website Of Sabarimala  


หมวดหมู่:โบสถ์พราหมณ์ในรัฐเกรละ
หมวดหมู่:เมืองในรัฐเกรละ
หมวดหมู่:นครศักดิ์สิทธิ์
สตรีทไฟเตอร์ II เทอร์โบ

***สตรีทไฟเตอร์ II เทอร์โบ: ไฮเปอร์ไฟท์ติ้ง*** () เป็นวิดีโอเกมแนวต่อสู้ พัฒนาและจัดจำหน่ายโดยแคปคอม เป็นเวอร์ชันอาร์เคดที่สามของเกม *[[สตรีทไฟเตอร์ II]]* ซึ่งเป็นส่วนหนึ่งของแฟรนไชส์ ​​*[[สตรีทไฟเตอร์]]*  ต่อจากเกม *[[สตรีทไฟเตอร์ II: แชมเปียนส์อีดิชัน]]* และวางจำหน่ายเป็นชุดเสริมสำหรับเกมเป็นครั้งแรก โดยวางจำหน่ายหลังจากภาคที่แล้วไปประมาณ 1 ปี โดยใน *เทอร์โบ* จะนำเสนอความเร็วในการเล่นที่เร็วขึ้นและการเคลื่อนไหวพิเศษใหม่สำหรับตัวละครบางตัวตลอดจนการปรับแต่งเพิ่มเติมเพื่อความสมดุลของตัวละคร

*เทอร์โบ*  เป็นเกมอาร์เคดชุดสุดท้ายในชุดเกม *สตรีทไฟเตอร์ II* ที่ใช้ฮาร์ดแวร์ CP System ดั้งเดิม โดยถูกจำหน่ายเป็นชุดอัพเกรดที่ออกแบบมาเพื่อติดตั้งในแผงวงจรพิมพ์ของ *แชมเปียนส์อีดิชัน* เกมต่อมา *[[ซูเปอร์สตรีทไฟเตอร์ II]]* ได้ใช้ CP System II ซึ่งเป็นฮาร์ดแวร์ที่ต่อจาก CP System

## หมายเหตุ


## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2535
หมวดหมู่:เกมอาเขด
หมวดหมู่:เกมสำหรับซูเปอร์แฟมิคอม
หมวดหมู่:เกมสำหรับเอกซ์บอกซ์ 360
หมวดหมู่:เกมสตรีทไฟเตอร์
หมวดหมู่:วิดีโอเกมต่อสู้
หมวดหมู่:วิดีโอเกมที่พัฒนาขึ้นในประเทศญี่ปุ่น
สโมสรฟุตบอลหญิงสมาคมกีฬาฟุตบอลจังหวัดชลบุรี

**สโมสรฟุตบอลหญิงสมาคมฟุตบอลจังหวัดชลบุรี** เป็นสโมสรฟุตบอลหญิงในประเทศไทย โดยเป็นสโมสรจากจังหวัดชลบุรี ปัจจุบันลงเล่นในไทยวีเมนส์ลีก เคยได้ตำแหน่งชนะเลิศในฤดูกาล 2560 และ 2562 ซึ่งปัจจุบันใช้สนามชลบุรีสเตเดียม เป็นสนามเหย้าของสโมสร

## ประวัติสโมสร
ภายหลังที่ ชลบุรี เอฟซี สามารถคว้าตำแหน่งชนะเลิศฟุตบอล ไทยแลนด์พรีเมียร์ลีก 2550 ได้สำเร็จ ทางผู้บริหารของทีม ได้มีดำริในการจะสร้างทีมฟุตบอลหญิง เพื่อลงทำการแข่งฟุตบอลหญิงชิงชนะเลิศแห่งประเทศไทย แต่ต่อมาเมื่อ สมาคมฟุตบอลแห่งประเทศไทยฯ มีแผนการในการจัดการแข่งขัน ฟุตบอลลีกหญิงเป็นครั้งแรกในปี 2551 ทำให้ทีมตัดสินใจเปิดคัดตัวผู้เล่นเพื่อทำการแข่งขันเป็นครั้งแรก โดยได้รับความร่วมมือจาก มหาวิทยาลัยศรีปทุม วิทยาเขตชลบุรี เข้ามาร่วมมือโดยใช้ชื่อทีมว่า **ชลบุรี-มหาวิทยาลัยศรีปทุม** ลงทำการแข่งขันฟุตบอล ไทยวีเมนพรีเมียร์ลีก 2551/52

## การเปลี่ยนชื่อทีม

* **ชลบุรี-มหาวิทยาลัยศรีปทุม** : พ.ศ. 2551 - 2556
* **โรงเรียนกีฬาจังหวัดชลบุรี** : พ.ศ. 2560
* **สมาคมกีฬาฟุตบอลจังหวัดชลบุรี **: พ.ศ. 2562 – ปัจจุบัน

## ทีม

### ทีมปัจจุบัน
ณ วันที่ 9 กุมภาพันธ์ 2564 (https://www.facebook.com/thaiwomensleague/posts/217650923406119 )

 (กัปตัน)

## เกียรติยศ

### การแข่งขันในประเทศ

* ไทยวีเมนส์ลีก ดิวิชัน 1*
** **ชนะเลิศ (2 สมัย)** : 2560, 2562
** รองชนะเลิศ (1 สมัย) : 2563/64

## สโมสรพันธมิตร

### พันธมิตรในประเทศ

* ชลบุรี เอฟซี

## อ้างอิง

หมวดหมู่:สโมสรฟุตบอลหญิงในประเทศไทย
หมวดหมู่:สโมสรกีฬาที่ก่อตั้งในปี พ.ศ. 2551
หมวดหมู่:สโมสรฟุตบอลในจังหวัดชลบุรี
หมวดหมู่:สโมสรในไทยวีเมนส์ลีก
เทลาวี

**เทลาวี** (, ) เป็นเมืองและศูนย์กลางการบริหารของแคว้นกาเฆที ทางภาคตะวันออกของประเทศจอร์เจีย ตั้งอยู่บริเวณตีนเขาซิฟ-กอมบอรีที่ระดับความสูง 500–800 เมตร (1,600–2,600 ฟุต) เหนือระดับน้ำทะเล  มีประชากรประมาณ 19,629 คน (พ.ศ. 2557)

## อ้างอิง

หมวดหมู่:เมืองในประเทศจอร์เจีย
ซุกดีดี

**ซุกดีดี** (; ) เป็นเมืองทางภาคตะวันตกเฉียงเหนือของประเทศจอร์เจีย ตั้งอยู่ห่างจากกรุงทบิลีซีไปทางตะวันตก 318 กิโลเมตร ห่างจากชายฝั่งทะเลดำ 30 กิโลเมตร และห่างจากทิวเขาเอกรีซี 30 กิโลเมตร ที่ระดับความสูง 100–110 เมตรเหนือระดับน้ำทะเล ซุกดีดีเป็นเมืองหลักของแคว้นซาเมเกรลอ-เซมอสวาเนทีซึ่งรวมอดีตแคว้นซาเมเกรลอ (มิงเกรเลีย) ตอนบนของอดีตแคว้นสวาเนที และศูนย์กลางของเทศบาลซุกดีดีเข้าไว้ด้วยกัน นอกจากนี้ยังเป็นที่ตั้งของมุขมณฑลมหานครซุกดีดีและซาอีชีของคริสตจักรจอร์เจียนออร์ทอดอกซ์อีกด้วย

หมวดหมู่:เมืองในประเทศจอร์เจีย
ไทยแลนด์ วีเมนส์ ลีก ฤดูกาล 2562

**ไทยวีเมนส์ลีก ฤดูกาล 2562** (เป็นที่รู้จักกันในชื่อ เอฟเอ ไทยแลนด์ วีเมนส์ลีก ตามชื่อของผู้สนับสนุนหลัก) เป็นการแข่งขัน ไทยวีเมนส์ลีก ครั้งที่ 6 โดยมี 11 สโมสรลงทำการแข่งขัน โดยเริ่มการแข่งขันนัดแรกในวันที่ 26 มกราคม - 4 พฤษภาคม 2562

## ภาพรวมการแข่งขัน
การแข่งขันไทยวีเมนส์ลีกในฤดูกาลนี้ ได้มีการเปลี่ยนแปลงรูปแบบการแข่งขันไป โดยจะทำการแบ่งทีมออกเป็นสองกลุ่ม โดยกลุ่ม เอ จะแข่งขันทั้งหมด 6 ทีม และ กลุ่ม บี มีทั้งหมด 5 ทีม จาก 11 ทีมที่เข้าร่วมการแข่งขัน โดยจะทำการแข่งขันภายในศูนย์พัฒนาศักยภาพกีฬาฟุตบอล ภายในมหาวิทยาลัยกรุงเทพธนบุรี โดยทำการถ่ายทอดสดผ่าน mycujoo.tv

## สโมสรที่เข้าร่วมการแข่งขัน

* ชลบุรี เอฟซี
* บีจี-บัณฑิตเอเชีย
* ชบาแก้ว 16
* ชบาแก้ว 19
* กรุงเทพมหานคร
* โรงเรียนกีฬาจังหวัดลำปาง
* นครศรี เลดี้ เอสเอส
* โรงเรียนกีฬาจังหวัดศรีสะเกษ
* มหาวิทยาลัยธรรมศาสตร์
* ทหารอากาศ
* มหาวิทยาลัยเกษมบัณฑิต

## ตารางคะแนน
#### สาย A

#### สาย B

## รอบเพลย์ออฟ



### รอบรองชนะเลิศ

----

### นัดชิงชนะเลิศ

### นัดชิงอันดับสาม

## ดูเพิ่ม

* ไทยลีก ฤดูกาล 2562
* ไทยลีก 2 ฤดูกาล 2562
* ไทยลีก 3 ฤดูกาล 2562
* ไทยลีก 4 ฤดูกาล 2562

## อ้างอิง

ว
ว
หมวดหมู่:ไทยวีเมนส์ลีกแบ่งตามฤดูกาล
กอรี (ประเทศจอร์เจีย)

**กอรี** (, ) เป็นเมืองในภาคตะวันออกของประเทศจอร์เจียและเมืองหลักของแคว้นชีดาคาร์ทลี ตั้งอยู่บริเวณจุดบรรจบระหว่างแม่น้ำสองสาย ได้แก่ แม่น้ำมตกวารีและแม่น้ำลีอัฆวี ชื่อเมืองมาจากคำในภาษาจอร์เจียว่า *กอรา* () ซึ่งแปลว่า "กอง" หรือ "เนิน" หรือภูเขา

ที่ตั้งถิ่นฐานซึ่งเป็นที่รู้จักมาตั้งแต่สมัยเฮลเลนิสต์และมีเนินป้อมปราการที่สร้างขึ้นอย่างน้อยตั้งแต่คริสต์ศตวรรษที่ 7 ได้รับสถานะเมืองในคริสต์ศตวรรษที่ 12 กอรีเป็นฐานที่มั่นทางทหารที่สำคัญในสมัยกลางและยังคงมีความสำคัญทางยุทธศาสตร์ในปัจจุบันเนื่องจากตั้งอยู่บนทางหลวงสายหลักที่เชื่อมต่อภาคตะวันออกเข้ากับภาคตะวันตกของจอร์เจีย กอรีถูกกองทัพของมหาอำนาจระดับภูมิภาครุกรานหลายครั้งตลอดช่วงประวัติศาสตร์ เมืองนี้ถูกกองทัพรัสเซียเข้ายึดครองในสงครามรัสเซีย–จอร์เจียเมื่อ ค.ศ. 2008

กอรียังเป็นที่รู้จักในฐานะบ้านเกิดของโจเซฟ สตาลิน ผู้นำสหภาพโซเวียต, อาเลคซันเดร นาดีรัดเซ นักออกแบบขีปนาวุธ และเมรับ มามาร์ดัชวีลี นักปรัชญา

## อ้างอิง

หมวดหมู่:เมืองในประเทศจอร์เจีย
คูทาอีซี

**คูทาอีซี** (, ) เป็นหนึ่งในเมืองที่มีผู้อยู่อาศัยอย่างต่อเนื่องที่เก่าแก่ที่สุดในโลก เมืองที่มีประชากรมากที่สุดเป็นอันดับที่สามในประเทศจอร์เจีย และเมืองหลักของแคว้นอีเมเรทีทางภาคตะวันตกของประเทศ ตั้งอยู่ริมฝั่งแม่น้ำรีออนี ห่างจากกรุงทบิลีซีไปทางทิศตะวันตกประมาณ 221 กิโลเมตร (137 ไมล์)

ในอดีตคูทาอีซีเป็นเมืองสำคัญเมืองหนึ่งของจอร์เจีย โดยเป็นศูนย์กลางทางการเมืองของภูมิภาคโกลคิสในสมัยกลางในฐานะเมืองหลวงของอาณาจักรอับฮาเซีย และอาณาจักรจอร์เจีย และต่อมาเป็นเมืองหลวงของอาณาจักรอีเมเรที ระหว่างเดือนตุลาคม พ.ศ. 2555 ถึงเดือนธันวาคม พ.ศ. 2561 คูทาอีซีเป็นที่ตั้งของรัฐสภาจอร์เจียจากความพยายามกระจายอำนาจของรัฐบาลจอร์เจีย

## อ้างอิง

หมวดหมู่:เมืองในประเทศจอร์เจีย
บาทูมี

**บาทูมี** (, ) เป็นเมืองใหญ่อันดับสองของประเทศจอร์เจียและเมืองหลวงของสาธารณรัฐปกครองตนเองอาจารา ตั้งอยู่ริมฝั่งทะเลดำทางภาคตะวันตกเฉียงใต้ของประเทศ ในเขตภูมิอากาศแบบกึ่งเขตร้อนบริเวณตีนเขาคอเคซัส

เศรษฐกิจของบาทูมีส่วนใหญ่เกี่ยวข้องกับการท่องเที่ยวและการพนัน (โดยได้รับฉายาว่าเป็น "ลาสเวกัสแห่งทะเลดำ") แต่ในขณะเดียวกันเมืองนี้ก็เป็นเมืองท่าสำคัญและมีอุตสาหกรรมการต่อเรือ อุตสาหกรรมการแปรรูปอาหาร และอุตสาหกรรมเบา ตั้งแต่ ค.ศ. 2010 เป็นต้นมา บาทูมีเปลี่ยนโฉมไปอย่างมากจากการก่อสร้างอาคารสูงสมัยใหม่รวมถึงการบูรณะอาคารคลาสสิกสมัยคริสต์ศตวรรษที่ 19 ที่ตั้งเรียงรายอยู่ในย่านเมืองเก่า

## อ้างอิง

หมวดหมู่:เมืองในประเทศจอร์เจีย
หมวดหมู่:เมืองท่าในทวีปเอเชีย
หมวดหมู่:ทะเลดำ
เวชสมุนไพรวิทยา

200px|thumb|สมุนไพรโบราณนานาพันธุ์

**เวชสมุนไพรวิทยา** () บ้างเรียก **พฤกษบำบัด** (phytotherapy) คือเภสัชเวทว่าด้วยการใช้พืชพรรณที่มีสรรพคุณรักษาโรค ซึ่งถือเป็นพื้นฐานของการแพทย์ดั้งเดิม อย่างไรก็ตาม ในคริสต์สวรรษที่ 21 ยังมีหลักฐานทางวิทยาศาสตร์ไม่มากที่พิสูจน์ว่าการใช้สมุนไพรรักษามีความปลอดภัยและมีประสิทธิภาพ เนื่องจากการรักษาด้วยวิธีนี้อาจไม่ได้รับปริมาณเนื้อยาบริสุทธิ์ที่เป็นมาตรฐานแน่นอน

เวชสมุนไพรวิทยาเป็นศาสตร์ที่มีหลักฐานทางโบราณคดีย้อนไปถึงหกหมื่นปีก่อนในยุคหินเก่า และมีหลักฐานที่เป็นลายลักษณ์อักษรย้อนไปถึงห้าพันปีก่อนในสมัยอารยธรรมซูเมอร์ องค์การอนามัยโลกประเมินว่าชาวเอเชียและชาวแอฟริกาในบางประเทศกว่าร้อยละแปดสิบใช้เวชสมุนไพรเป็นวิธีหลักในรักษาสุขภาพ
## อ้างอิง

หมวดหมู่:สมุนไพร
หมวดหมู่:การแพทย์ทางเลือก
โปเกพาร์ก วี ~พิคาชู โนะ ไดโบเค็น~

***โปเกพาร์ก วี: พิคาชูส์แอดเวนเจอร์*** (; ) เป็นวิดีโอเกมแนวแอ็กชันผจญภัยที่พัฒนาโดยบริษัทครีเชอส์ จำหน่ายโดยบริษัท โปเกมอน จำกัดและนินเท็นโด ออกจำหน่ายสำหรับวี ในประเทศญี่ปุ่นในวันที่ 5 ธันวาคม พ.ศ. 2552 ในยุโรปในวันที่ 9 กรกฎาคม พ.ศ. 2553 ในออสตราเลเซียในวันที่ 23 กันยายน พ.ศ. 2553 และในอเมริกาเหนือในวันที่ 1 พฤศจิกายน พ.ศ. 2553 ส่วนเนื้อเรื่อง พิคาชู ฮิโตคาเงะ จิโคริตา และ โพจจามะ วิ่งเล่นได้พบกับโปเกมอนมายามิว เข้าร่วมงานเฉลิมฉลองและเข้าไปสู่รูเล็กๆ บนพื้นดิน พิคาชูก็ถูกผลักลงไปในหลุมโดยไม่ได้ตั้งใจและตกลงไปในอีกโลกมีชื่อว่า โปเกพาร์ก เป็นสวนสนุกของโปเกมอนป่าที่อยู่ห่างจากโลกมนุษย์

ได้รับการจำหน่ายอีกครั้งในบริการนินเท็นโด อีช็อป ของวียู ในยุโรปและออสเตรเลียในวันที่ 16 กรกฎาคม พ.ศ. 2558 และในอเมริกาเหนือในวันที่ 19 พฤษภาคม พ.ศ. 2559

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์อย่างเป็นทางการ 

หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:เกมผลิตโดยครีเชอส์
หมวดหมู่:เกมสำหรับนินเท็นโดวี
หมวดหมู่:วิดีโอเกมที่พัฒนาขึ้นในประเทศญี่ปุ่น
ฮาจิโจ (โตเกียว)

**ฮาจิโจ** () เป็นเมืองที่ตั้งอยู่ในกิ่งจังหวัดฮาจิโจ, กรุงโตเกียว, ประเทศญี่ปุ่น ในปี 2015 ฮาจิโจมีประชากรประมาณ 7,613 คน และมีความหนาแน่นของประชากร 104 คนต่อตารางกิโลเมตร เมืองมีพื้นที่ทั้งหมด  พลังงานไฟฟ้าของเมืองผลิตมาจากโรงไฟฟ้าพลังงานความร้อนใต้พิภพและฟาร์มกังหันลม

## ภูมิศาสตร์
เมืองฮาจิโจครอบคลุมเกาะฮาจิโจจิมะและฮาจิโจโคจิมะในหมู่เกาะอิซุ ในทะเลฟิลิปปินส์ ห่างจากใจกลางกรุงโตเกียวไปทางใต้  เมืองได้รับความอบอุ่นจากกระแสน้ำญี่ปุ่น ทำให้เมืองนี้มีสภาพอากาศที่ร้อนและชื้นมากกว่าใจกลางกรุงโตเกียว  ชาวเมืองทั้งหมดอาศัยอยู่บนเกาะฮาจิโจจิมะ

## ประวัติศาสตร์
ในสมัยเอโดะ ฮาจิโจจิมะเป็นที่รู้จักในฐานะสถานที่เนรเทศของนักโทษ การปฏิบัตินี้สิ้นสุดลงในสมัยเมจิ และชาวเกาะได้พัฒนาเศรษฐกิจจากการตกปลา เลี้ยงไหม และเกษตรกรรม กิ่งจังหวัดฮาจิโจถูกจัดตั้งขึ้นเมื่อวันที่ 1 เมษายน ค.ศ. 1908 ซึ่งรวมถึงหมู่บ้านมิทสึเนะ นากาโนะโกะ คาชิทาเตะ ซุเอโยชิ และโอคะโงะ หมู่บ้านโทรุจิและอุสึกิบนฮาจิโจโคจิมะถูกจัดตั้งขึ้นเมื่อวันที่ 3 พฤษภาคม ค.ศ. 1947 หมู่บ้านทั้งห้าแห่งของฮาจิโจจิมะได้รวมเข้าด้วยกันเมื่อวันที่ 1 ตุลาคม ค.ศ. 1954 เพื่อก่อตั้งหมู่บ้านฮาจิโจ เมื่อวันที่ 1 เมษายน ค.ศ. 1955 หมู่บ้านทั้งสองแห่งของฮาจิโจโคจิมะได้รวมเข้ากับหมู่บ้านฮาจิโจ ซึ่งทำให้หมู่บ้านได้รับการเลื่อนตำแหน่งเป็นเมือง อย่างไรก็ตาม ในเดือนมีนาคม ค.ศ. 1966 ชาวฮาจิโจโคจิมะได้โหวตให้ละทิ้งเกาะของตนโดยอ้างว่าบริการสาธารณะขั้นพื้นฐานไม่สามารถเข้าถึงได้และปัญหาทางเศรษฐกิจ และเกาะฮาจิโจโคจิมะกลายเป็นเกาะร้างตั้งแต่เดือนมิถุนายน ค.ศ. 1969 

## เศรษฐกิจ
เศรษฐกิจสำคัญของฮาจิโจคือการตกปลาและการท่องเที่ยว

## การศึกษา
เมืองดำเนินการสามโรงเรียนประถมศึกษารัฐบาลและสามโรงเรียนมัธยมของรัฐบาล

## การขนส่ง
ฮาจิโจจิมะสามารถเข้าถึงได้ทั้งโดยเครื่องบินและโดยเรือข้ามฟาก  เรือข้ามฟากสำหรับคนเดินเท้าออกจากโตเกียวทุกวัน เวลา 22:00 น. และถึงที่ฮาจิโจจิมะ เวลา 9.00 น. ของวันถัดไป การเดินทางทางอากาศจากท่าอากาศยานนานาชาติโตเกียว (ฮาเนดะ) ไปยังสนามบินฮาจิโจจิมะใช้เวลาประมาณ 45 นาที

## ระเบียงภาพ

Image:Landsat Hachijojima Island.jpg|ฮาจิโจจิมะ (ขวา) และฮาจิโจโคจิมะ (ซ้าย)
Image:Hachijojima tamaishigaki 2007-03-20.jpg|กำแพงหินทั่วไป 
Image:Sokodo harbor.jpg|ท่าเรือโซโคโด 


## อ้างอิง

หมวดหมู่:เมืองในโตเกียว
ภาษาลัมบาดี

**ลัมบาดี** (), **ลาบันกี** หรือ **กอร์-โบลี** มีอีกชื่อว่า **บันจารี** เป็นภาษาที่พูดโดยชาวบันจาราที่เคยเป็นชนเร่ร่อนทั่วประเทศอินเดีย และอยู่ในกลุ่มภาษาอินโด-อาร์ยัน ภาษานี้ไม่มีรูปอักษรของตนเอง

## อ้างอิง

## บรรณานุกรม
*Boopathy, S. Investigation & report in: Chockalingam, K., *Languages of Tamil Nadu: Lambadi: An Indo-Aryan Dialect* (Census of India 1961. Tamil Nadu. Volume ix)
*Trail, Ronald L. 1968. *The Grammar of Lamani.*
*


หมวดหมู่:ภาษาฮินดี
หมวดหมู่:ภาษาในรัฐราชสถาน
หมวดหมู่:ภาษาในรัฐเตลังคานา
โปเกพาร์ก 2 ~บียอนด์เดอะเวิลด์~

***โปเกพาร์ก 2: บียอนด์เดอะเวิลด์*** (; ) เป็นวิดีโอเกมแนวแอ็กชันผจญภัยที่พัฒนาโดยบริษัทครีเชอส์ จำหน่ายโดยบริษัท โปเกมอน จำกัดและนินเท็นโด ออกจำหน่ายสำหรับวี ในประเทศญี่ปุ่นในวันที่ 12 พฤศจิกายน พ.ศ. 2554 ในอเมริกาเหนือในวันที่ 27 กุมภาพันธ์ พ.ศ. 2555 ในยุโรปในวันที่ 23 มีนาคม พ.ศ. 2555 และในออสตราเลเซียในวันที่ 29 มีนาคม พ.ศ. 2555 เป็นภาคต่อของโปเกพาร์ก วี: พิคาชูส์แอดเวนเจอร์ในโปเกพาร์ก 2 ส่วนเนื้อเรื่องพิคาชู เดินทางไปยังโปเกพาร์กแห่งใหม่พร้อมกับโพจจามะเพื่อนสนิทของพวกเขาและต้องช่วยโปเกพาร์กจากการคุกคามของ Wish Park ส่วนตัวละครเพิ่มเติมต่อไปนี่ ซึทาจะ โพคาบู และ มิจูมารุ

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์อย่างเป็นทางการ 

หมวดหมู่:วิดีโอเกมที่ออกวางจำหน่ายในปี พ.ศ. 2554
หมวดหมู่:เกมผลิตโดยครีเชอส์
หมวดหมู่:เกมสำหรับนินเท็นโดวี
หมวดหมู่:วิดีโอเกมที่พัฒนาขึ้นในประเทศญี่ปุ่น
วันแห่งภูเขา (ญี่ปุ่น)

**วันแห่งภูเขา** () หรือวันภูเขา ตรงกับวันที่ 11 สิงหาคมของทุกปีในประเทศญี่ปุ่น รัฐบาลฯ ได้กำหนดให้วันดังกล่าวเป็นวันหยุดราชการในปี ค.ศ. 2014 และมีผลบังคับใช้ตั้งแต่ปี 2016 เป็นต้นมา เพื่อให้ประชาชนทำความรู้จักและระลึกถึงคุณค่าของภูเขาและธรรมชาติ

## ประวัติ
ในปี 2013 สมาคมนักปีนเขาแห่งญี่ปุ่น ได้เสนอต่อรัฐบาลฯ ให้กำหนดเป็นวันหยุดราชการ โดยให้เหตุผลว่าตามความเชื่อของลัทธิชินโตแล้ว ภูเขาเป็นสิ่งที่น่านับถือและเป็นที่สิงสถิตของสิ่งศักดิ์สิทธิ์ จึงควรให้มีวันหยุดเพื่อให้รำลึกถึงคุณค่าของภูเขาที่มีความสัมพันธ์กับภูมิศาสตร์และวัฒนธรรมของญี่ปุ่นมาอย่างยาวนาน โดยคันจิของตัวเลข 8 (八) มีความคล้ายคลึงกับภูเขา และตัวเลข 11 ที่มีความคล้ายกับต้นไม้ จึงกำหนดให้วันแห่งภูเขาตรงกับวันที่ 11 สิงหาคม (เดือน 8) ของทุกปีในประเทศญี่ปุ่น ตามพระราชบัญญัติวันหยุดราชการ ค.ศ. 1947

## อ้างอิง

หมวดหมู่:วันหยุดในญี่ปุ่น
หมวดหมู่:วันสำคัญในเดือนสิงหาคม
ภาษาโลอาร์กี

**โลอาร์กี** (ในประเทศปากีสถาน) หรือ **Gade Lohar** (ในประเทศอินเดีย) เป็นภาษาราชสถานที่มีผู้พูดเป็นชนร่อนเร่ 20,000 คนในแคว้นสินธ์ ประเทศปากีสถาน และ 1,000 คนในรัฐราชสถาน ประเทศอินเดีย

## อ้างอิง
กองพลองครักษ์ที่ 3 (สาธารณรัฐประชาชนจีน)

**กองพลองครักษ์ที่ 3** () ถูกก่อตั้งในเดือนกุมภาพันธ์ 1949 ภายใต้ *ระเบียบการจัดตำแหน่งใหม่ขององค์การและหน่วยของกองทัพ* ที่ออกโดย คณะกรรมาธิการการทหารส่วนกลาง เมื่อวันที่ 1 พฤศจิกายน 1948 มีรากฐานจากกองพลที่ 16 ขบวนที่ 6 ของกองทัพสนามฮวาตง​ กองทัพปลดปล่อยประชาชน กองพลนี้มีประวัติการก่อตั้งที่สามารถย้อนหลังไปถึง หน่วยแยกที่ 2 ของกองทัพใหม่ที่สี่ ซึ่งก่อตั้งขึ้นในเดือนกุมภาพันธ์ 1940

## ประวัติ

## การจัดกำลังในปัจจุบัน
ในปัจจุบันเป็นเพียง 1 ใน 2 กองพลประจำการของกองทัพบกกองทัพปลดปล่อยประชาชนที่ตั้งภายในปักกิ่ง และเป็น 1 ในกองพลจำนวนน้อยที่ยังคงการปฏิบัติการทางทหาร การจัดกำลังภายในหน่วยมีดังนี้

*กองบัญชาการกองพล
*กรมทหารองครักษ์ที่ 11 (หน่วยมหรสพ)
*กรมทหารองครักษ์ที่ 13 (หน่วยระวังป้องกันพิเศษ)
*กรมทหารยานเกราะ
*กรมทหารปืนใหญ่
*กรมทหารปืนใหญ่ต่อสู้อากาศยาน
*กองพันสนับสนุน

กองพลนี้มีกองบัญชาการถาวรตั้งในปักกิ่งและมีหน้าที่จัดตั้งการป้องกันและรักษาความปลอดภัยเมืองหลวงของประเทศ

## อ้างอิง

* 中国人民解放军各步兵师沿革, http://blog.sina.com.cn/s/blog_a3f74a990101cp1q.html
* 北京卫戍区警卫三师向中外记者开放(组图), http://gb.cri.cn/27824/2009/07/28/3245s2575893.htm 

หมวดหมู่:ก่อตั้งในปี พ.ศ. 2492
 
หมวดหมู่:กองพลทหารราบกองทัพบกกองทัพปลดปล่อยประชาชน
หมวดหมู่:หน่วยบัญชาการภาคพื้นกลาง 
หมวดหมู่:กองทัพบกกองทัพปลดปล่อยประชาชน
อุทยานแห่งชาติแบนเดแอมีร์

**อุทยานแห่งชาติแบนเดแอมีร์** (; ) เป็นอุทยานแห่งชาติตั้งอยู่ในจังหวัดบามียันทางตอนกลางของอัฟกานิสถาน เป็นทะเลสาบสีน้ำเงินเข้ม 6 แห่ง คั่นด้วยเขื่อนธรรมชาติที่สร้างจากหินทราเวอร์ทีน ทะเลสาบตั้งอยู่ในเทือกเขาฮินดูกูชที่ระดับความสูงประมาณ 3000 เมตร ตั้งอยู่ทางตะวันตกของพระพุทธรูปแห่งบามียัน

ถูกสร้างขึ้นโดยน้ำที่เต็มไปด้วยคาร์บอนไดออกไซด์ ไหลออกมาจากรอยเลื่อนและรอยแตก ไปสะสมเป็นแคลเซียมคาร์บอเนต ที่ตกตะกอนเป็นกำแพงจากทราเวอร์ทีน ที่กักเก็บน้ำของทะเลสาบเหล่านี้ไว้ แบนเดแอมีร์เป็นหนึ่งในทะเลสาบธรรมชาติไม่กี่แห่งในโลกที่สร้างขึ้นโดยระบบทราเวอร์ทีน แบนเดแอมีร์ถูกเรียกว่าเป็นแกรนด์แคนยอนของอัฟกานิสถานและดึงดูดนักท่องเที่ยวหลายพันคนต่อปี แม่น้ำเป็นส่วนหนึ่งของระบบของแม่น้ำบัลคฮ์

## ประวัติศาสตร์
ชื่อแบนเดแอมีร์หมายถึง "เขื่อนของผู้บังคับบัญชา" ซึ่งบางคนเชื่อว่าเป็นการอ้างอิงถึงอาลี เคาะลีฟะฮ์ที่สี่ของชาวมุสลิม พื้นที่นี้ถูกครอบคลุมโดยชาวแฮซอเร ซึ่งคาดว่าเป็นประชากรประมาณ 10 เปอร์เซ็นต์ของอัฟกานิสถาน

ในปี 2004 แบนเดแอมีร์ได้รับการเสนอให้เป็นมรดกโลก ความพยายามในการทำให้แบนเดแอมีร์เป็นอุทยานแห่งชาติเริ่มขึ้นในปี 1970 แต่ถูกระงับเนื่องจากสงครามในที่สุดในเดือนเมษายน 2009 แบนเดแอมีร์ได้รับการประกาศให้เป็นอุทยานแห่งชาติแห่งแรกของอัฟกานิสถาน ในปี 2013 นักท่องเที่ยวท้องถิ่นประมาณ 6,000 คนมาเยี่ยมชมอุทยานแห่งชาติแบนเดแอมีร์ทุกปี

## ภูมิศาสตร์
แบนเดแอมีร์ตั้งอยู่ทางทิศตะวันตกเฉียงเหนือประมาณ 75 กิโลเมตรจากเมืองเก่าบามียัน ใกล้กับเมืองแยคอว์แลงก์ เมื่อรวมกับหุบเขาบามียัน อาณาเขตนี้เป็นส่วนสำคัญของการท่องเที่ยวของอัฟกานิสถาน ดึงดูดนักท่องเที่ยวหลายพันคนทุกปี ทะเลสาบแบนเดแอมีร์เป็นสถานที่ท่องเที่ยวในช่วงปลายฤดูใบไม้ผลิและฤดูร้อนเป็นหลัก เนื่องจากตอนกลางของฮะซาระฮ์จาตในอัฟกานิสถานมีอากาศหนาวจัดในฤดูหนาว โดยมีอุณหภูมิต่ำถึง -20C อุทยานแห่งนี้ มีทะเลสาบถึงหกแห่ง ได้แก่

* ทะเลสาบแห่งทาส (Band-e Gholaman)
* ทะเลสาบแห่งทาสของคาลิฟ อาลี (Band-e Qambar)
* ทะเลสาบใหญ่ (Band-e Haibat)
* ทะเลสาบชีส (Band-e Panir)
* ทะเลสาบสะระแหน่ (Band-e Pudina)
* ทะเลสาบพระขรรค์อาลี (Band-e Zulfiqar)

เขื่อนหินทราเวอร์ทีนสีขาวที่เกิดจากเส้นรอยเลื่อน ซึ่งพบได้ทั่วไปในหุบเขาแบนเดแอมีร์ทำให้เกิดแนวกั้นระหว่างทะเลสาบ แบนเดแฮอีแบตเป็นทะเลสาบที่ใหญ่ที่สุดและลึกที่สุดโดยมีความลึกเฉลี่ยประมาณ 150 เมตร


ไฟล์:Band-e-Amir National Park-2.jpg|
ไฟล์:Band-e-Amir National Park-3.jpg|
ไฟล์:Band-e-Amir National Park-4.jpg|
ไฟล์:Band-e-Amir National Park-5.jpg|
ไฟล์:Band-e-Amir National Park-6.jpg|
ไฟล์:Band-e-Amir National Park-7.jpg|
ไฟล์:Band-e-Amir National Park-8.jpg|
ไฟล์:Band-e-Amir National Park-10.jpg|
ไฟล์:Band-e-Amir National Park-11.jpg|
ไฟล์:Band-e-Amir National Park-12.jpg|
ไฟล์:Band-e-Amir National Park-9.jpg|
ไฟล์:BandeAmir1.jpg|
ไฟล์:BandeAmir2.jpg|
ไฟล์:Band e Paneer.jpg|


## สภาพปัจจุบัน
### เขตสงวนนก
พื้นที่ 41,000 เฮกตาร์ที่คาบเกี่ยวกับพื้นที่ของอุทยาน ได้รับการจัดตั้งเป็นเขตสงวนนก (IBA) โดยเบิร์ดไลฟ์อินเตอร์เนชันนัล เนื่องจากพื้นที่นี้พบนกสโนว์คอกหิมาลัย, นกฮุมส์ลาร์กขาสั้น, นกสโนว์ฟินช์ปีกขาว, นกสโนว์ฟินช์อัฟกัน และนกฟินช์ยูเรเซียปีกแดง

## อ้างอิง

## แหล่งข้อมูลอื่น

*

หมวดหมู่:อุทยานแห่งชาติในประเทศอัฟกานิสถาน
เอริง

**เอริง** หรือ **เอริน** () เป็นชื่อย่อของ **องค์การจำแนกและจัดประเภทภาพยนตร์** (; ) ซึ่งเป็นหน่วยงานกำกับดูแลด้านภาพยนตร์ในประเทศญี่ปุ่น

เอริงเป็นหน่วยงานกำกับดูแลตนเองโดยไม่สังกัดหน่วยราชการใด ถูกก่อตั้งขึ้นโดยอาศัยจำลองการบริหารรหัสการผลิตของสมาคมผู้ผลิตและผู้จัดจำหน่ายภาพยนตร์แห่งอเมริกา ในเดือนมิถุนายน ค.ศ. 1949 ตามคำแนะนำของกองกำลังยึดครองสหรัฐ โดยแบ่งประเภทภาพยนตร์ออกเป็น 4 ระดับ ตามความเหมาะสมในการรับชมของผู้เยาว์ในวัยต่าง ๆ

เมื่อแรกเริ่ม เอริงถูกก่อตั้งในนาม **คณะกรรมการจัดการจรรยาบรรณด้านภาพยนตร์** () ) ต่อมาในปี ค.ศ. 1956 ได้จัดตั้งขึ้นมาใหม่แทนที่ในชื่อ **คณะกรรมการจัดการจริธรรมภาพยนตร์** () ต่อมาในปี ค.ศ. 2007 เปลี่ยนชื่อเป็น **คณะกรรมการจริยธรรมภาพยนตร์** () ก่อนที่จะถูกยุบและจัดตั้งในฐานะองค์กรอิสระในชื่อปัจจุบัน เมื่อปี ค.ศ. 2017

## ภาพรวม
เช่นเดียวกับในประเทศอื่น ๆ เอริงได้จัดประเภทภาพยนตร์เพื่อระบุถึงความเหมาะสมของผู้เยาว์ โดยพิจารณาจากเกณฑ์แปดประการ เช่น ภาพยนตร์เรื่องนี้มีเนื้อหาเกี่ยวกับเรื่องเพศหรือความรุนแรงหรือไม่ และการจัดระดับผู้ชมสำหรับภาพยนตร์เรื่องหนึ่งในสี่ระดับ แม้ว่าระดับผู้ชมจะขัดแย้งกันในบางครั้ง แต่ผู้ดูแลของเอริงให้เหตุผลว่า ความเป็นอิสระปกป้องผู้สร้างภาพยนตร์จากทางเลือกที่เข้มงวดกว่า นั่นคือการตรวจพิจารณา (เซ็นเซอร์) จากรัฐบาล

ในระหว่างไตเติลเปิดภาพยนตร์ (ในภายหลัง ส่วนใหญ่เป็นการแสดงคำประกาศลิขสิทธิ์เมื่อภาพยนตร์จบ) ของภาพยนตร์ที่ได้รับการอนุมัติจากเอริง ตราสัญลักษณ์ของเอริงจะปรากฏขึ้นตรงมุมจอของภาพยนตร์หรือข้างชื่อเรื่องภาพยนตร์ เอริงไม่มีอำนาจตามกฎหมายในการห้ามภาพยนตร์ แต่สมาคมเจ้าของโรงภาพยนตร์แห่งญี่ปุ่นห้ามไม่ให้สมาชิกสมาคมฉายภาพยนตร์ที่เอริงไม่ได้จัดระดับผู้ชมไว้

## การจัดระดับภาพยนตร์

เมื่อวันที่ 1 พฤษภาคม ค.ศ. 1998 ได้แบ่งจัดระดับของภาพยนตร์ไว้สี่ประเภท โดยระดับ R15+ และ R18+ เป็นระดับที่ถูกจำกัด ห้ามผู้เยาว์ที่ยังไม่บรรลุนิติภาวะเข้าชมภาพยนตร์ที่ถูกจำกัดเข้าชม ตลอดจนให้เช่า ขาย หรือจัดแสดงดีวีดี/ภาพยนตร์ที่เผยแพร่แก่ผู้เยาว์ การละเมิดดังกล่าวถือเป็นความผิดทางอาญาและมีการบังคับใช้อย่างเข้มงวด

* **G**: ภาพยนตร์ที่สามารถรับชมได้ทุกวัย
* **PG12**: เนื้อหาบางส่วนอาจไม่เหมาะสำหรับเด็กอายุต่ำกว่า 12 ปี ขอแนะนำให้ผู้ปกครองพาบุตรหลานไปด้วยในระหว่างชมภาพยนตร์ อาจมีเนื้อหาที่มีความรุนแรง เนื้อหาเกี่ยวกับเรื่องเพศ การใช้ยาเสพติด ตลอดจนการดื่มสุรา การสูบบุหรี่ หรือการขับรถในวัยที่ยังไม่บรรลุนิติภาวะ ภาพยนตร์สยองขวัญมักจะได้รับระดับนี้
* **R15+**: จำกัดเฉพาะผู้ชมอายุ 15 ปีขึ้นไปเท่านั้น ห้ามมิให้ผู้ที่มีอายุต่ำกว่า 15 ปีชมภาพยนตร์ อาจมีเนื้อหาที่เกี่ยวข้องกับการกลั่นแกล้ง เนื้อหาที่มีความรุนแรงมากขึ้น เนื้อหาเกี่ยวกับเรื่องเพศที่รุนแรงขึ้น ภาษาที่ไม่เหมาะสม และกิจกรรมที่ก่อเกิดอาชญากรรมในทางอาญา เช่น ยากูซ่า และการปลอมแปลงต่าง ๆ
* **R18+**: จำกัดเฉพาะผู้ชมอายุ 18 ปีขึ้นไปเท่านั้น ห้ามมิให้ผู้ที่มีอายุต่ำกว่า 18 ปีชมภาพยนตร์ อาจมีเนื้อหาที่เป็นการดูหมิ่นความรุนแรง กิจกรรมทางเพศที่โจ่งแจ้ง และการเสพยาเสพติด

## อ้างอิง

## ดูเพิ่ม
* ระบบจำแนกประเภทภาพยนตร์ – ภาพรวมของระบบจำแนกประเภทภาพยนตร์ทั่วโลก
* องค์การจัดอันดับด้านความบันเทิงทางคอมพิวเตอร์

## แหล่งข้อมูลอื่น
* เว็บไซต์ทางการ  
* 


หมวดหมู่:หน่วยงานจัดประเภทภาพยนตร์
สโมสรฟุตบอลหญิงโรงเรียนกีฬาจังหวัดนครศรีธรรมราช

**สโมสรฟุตบอลหญิงโรงเรียนกีฬาจังหวัดนครศรีธรรมราช** เป็นสโมสรฟุตบอลหญิงในประเทศไทย โดยเป็นสโมสรจากจังหวัดนครศรีธรรมราช ปัจจุบันลงเล่นในไทยวีเมนส์ลีก โดยเริ่มต้นส่งทีมเข้าร่วมแข่งขันครั้งแรกในปี 2553 ปัจจุบันใช้สนามกีฬาองค์การบริหารส่วนจังหวัดนครศรีธรรมราช (ชาติตระการโกศล) เป็นสนามเหย้าของสโมสร

## การเปลี่ยนชื่อทีม

* **ทุ่งสง ซิตี้** : พ.ศ.2553 - 2554
* **สมาคมกีฬาจังหวัดนครศรีธรรมราช** : พ.ศ.2555 - 2559
* **นครศรี เลดี้ เอสเอส **: พ.ศ.2560 - 2561
* **เอ็มเอช นครศรี เลดี้** : พ.ศ.2562 – 2567
* **โรงเรียนกีฬาจังหวัดนครศรีธรรมราช :** พ.ศ.2567 – ปัจจุบัน

## ทีม

### ทีมปัจจุบัน
ณ วันที่ 9 กุมภาพันธ์ 2564 (https://www.facebook.com/thaiwomensleague/posts/217550566749488 )

 (กัปตัน)

## สโมสรพันธมิตร

### พันธมิตรในประเทศ
* เอ็มเอชคอน สุราษฎร์ฯ ซิตี้
* เอ็มเอช นครศรี

## แหล่งข้อมูลเพิ่มเติม
เฟซบุ๊กอย่างเป็นทางการของสโมสร

## อ้างอิง

หมวดหมู่:สโมสรฟุตบอลหญิงในประเทศไทย
หมวดหมู่:สโมสรกีฬาที่ก่อตั้งในปี พ.ศ. 2553
หมวดหมู่:สโมสรฟุตบอลในจังหวัดนครศรีธรรมราช
หมวดหมู่:สโมสรในไทยวีเมนส์ลีก
โปเกมอน เทรดดิงการ์ดเกม (วิดีโอเกม)

***โปเกมอน เทรดดิงการ์ดเกม*** (; ) เป็นวิดีโอเกมแนวการ์ดสะสมดิจิทัลที่พัฒนาโดยบริษัทฮัดสันซอฟต์และครีเชอส์ จำหน่ายโดยนินเท็นโด ออกจำหน่ายสำหรับเกมบอยคัลเลอร์ ในประเทศญี่ปุ่นในวันที่ 12 พฤศจิกายน พ.ศ. 2541 ในออสตราเลเซียในวันที่ 7 เมษายน พ.ศ. 2543 ในอเมริกาเหนือในวันที่ 10 เมษายน พ.ศ. 2543 และในยุโรปในวันที่ 15 ธันวาคม พ.ศ. 2543 เกมนี้ได้ต้นแบบมาจากเกมการ์ดสะสมจริงของโปเกมอน เทรดดิงการ์ดเกม

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์อย่างเป็นทางการ 

หมวดหมู่:วิดีโอเกมที่ออกวางจำหน่ายในปี พ.ศ. 2541
หมวดหมู่:เกมจากค่ายฮัดสันซอฟต์
หมวดหมู่:เกมสำหรับเกมบอยคัลเลอร์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมเกมไพ่
หมวดหมู่:โปเกมอน เทรดดิงการ์ดเกม
วันที่ระลึกโอกินาวะ

**วันที่ระลึกโอกินาวะ** () เป็นวันหยุดราชการเฉพาะในจังหวัดโอกินาวะ ตรงกับวันที่ 23 มิถุนายนของทุกปีในประเทศญี่ปุ่น เพื่อรำลึกถึงความสูญเสียในชีวิตที่เกิดขึ้นระหว่างยุทธการที่โอกินาวะในปี 1945

## ประวัติ

การสู้รบครั้งใหญ่ที่สุดในสงครามมหาสมุทรแปซิฟิก ระหว่างฝ่ายสัมพันธมิตรและจักรวรรดิญี่ปุ่นในปี 1945 ที่ทำให้ทั้งกองกำลังทหารสหรัฐฯ และญี่ปุ่น รวมถึงประชาชนชาวโอกินาวะกว่า 200,000 คนเสียชีวิตจากยุทธการครั้งนี้ ในวันที่ 23 มิถุนายน พลเอก มิตสึรุ อูชิจิมะ และเสนาธิการกองทัพจักรวรรดิญี่ปุ่นได้ฆ่าตัวตาย ทำให้การสู้รบจบลง 16 ปีให้หลังจากเหตุการณ์ดังกล่าว รัฐบาลหมู่เกาะรีวกีวได้ประกาศให้วันที่ 23 มิถุนายนของทุกปีเป็นวันหยุดราชการในจังหวัดโอกินาวะเพื่อรำลึกถึงแก่ผู้เสียชีวิตในสงครามดังกล่าว

## พิธีรำลึก
ในทุก ๆ ปี จะมีการจัดพิธีรำลึกแก่ผู้สูญเสียที่อุทยานแห่งชาติโอกินาวะเซ็นเซกิ ในจังหวัดโอกินาวะ ซึ่งมีศิลาฤกษ์แห่งสันติภาพตั้งอยู่ โดยตั้งแต่เช้า ครอบครัวของทหารผ่านศึกจะมารวมตัวกัน ยืนสงบนิ่งและตั้งจิตอธิษฐาน นายกรัฐมนตรีจะกล่าวสุนทรพจน์ในพิธีรำลึก

## อ้างอิง

หมวดหมู่:วันหยุดในญี่ปุ่น
หมวดหมู่:จังหวัดโอกินาวะ
หมวดหมู่:ยุทธการที่โอกินาวะ
หมวดหมู่:วันรำลึก
หมวดหมู่:วันสำคัญในเดือนมิถุนายน
มาริโอปาร์ตี: ไอส์แลนด์ทัวร์

***มาริโอปาร์ตี: ไอส์แลนด์ทัวร์*** ( ) เป็นวิดีโอเกมแนวปาร์ตี พัฒนาโดย NDcube และจัดจำหน่ายโดยนินเท็นโด สำหรับเครื่องนินเท็นโด 3ดีเอส เป็นเกมพกพาลำดับที่สามในชุดเกม *[[มาริโอปาร์ตี]]* ตัวเกมได้ประกาศเปิดตัวโดยซาโตรุ อิวาตะ ในการนำเสนอนินเท็นโดไดเร็ค ในเดือนเมษายน 2013 และวางจำหน่ายในอเมริกาเหนือในเดือนพฤศจิกายน 2013 ในยุโรปและออสเตรเลียในเดือนมกราคม 2014 และในญี่ปุ่นในเดือนมีนาคม 2014 ตัวเกมประกอบด้วยเกมกระดานทั้งหมดเจ็ดกระดาน โดยแต่ละกระดานมีคุณสมบัติพิเศษเฉพาะของตนเอง และมินิเกมใหม่อีก 81 เกม ตัวเกมยังมีเกมที่ตามออกมาด้วยคือเกม *[[มาริโอปาร์ตี 10]]* ซึ่งวางจำหน่ายสำหรับเครื่องวียูในปี 2015

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2556
หมวดหมู่:เกมมารีโอปาร์ตี
หมวดหมู่:เกมสำหรับนินเท็นโด 3ดีเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:มาริโอปาร์ตี
วัดบึงทองหลาง

**วัดบึงทองหลาง** อาจหมายถึง

* **[[วัดบึงทองหลาง (กรุงเทพมหานคร)|วัดบึงทองหลาง]]** กรุงเทพมหานคร
* **[[วัดบึงทองหลาง (จังหวัดฉะเชิงเทรา)|วัดบึงทองหลาง]]** จังหวัดฉะเชิงเทรา

บึงทองหลาง